मुख्यमंत्री अरविंद केजरीवाल ने कहा- कुछ असाधारण घटित हो रहा है, भगवान हमारी दिल्ली पर कृपा करें  
मुख्यमंत्री अरविंद केजरीवाल ने कहा- कुछ असाधारण घटित हो रहा है
अरविंद केजरीवाल बोले- भगवान दिल्ली पर कृपा करें
अरविंद केजरीवाल ने कहा- पिछले कुछ दिनों से पार्टी के पक्ष में चढ़ा माहौल
दिल्ली के मुख्यमंत्री अरविंद केजरीवाल( Arvind Kejriwal) ने बुधवार को अचानक ट्वीट कर कहा है कि दिल्ली(Delhi) में कुछ असाधारण घटित हो रहा है. भगवान दिल्ली की रक्षा करें पहले तो लोग उनके इस ट्वीट का मतलब नहीं समझ पाए. मगर जब अरविंद केजरीवाल के ट्वीट का जवाब देते हुए आम आदमी पार्टी की राष्ट्रीय कार्यकारिणी सदस्य प्रीति शर्मा मेनन ने कहा- हां, अब यह स्पष्ट है. आम आदमी पार्टी दिल्ली जीत रही है.तब जाकर पता चला कि अरविंद केजरीवाल क्या कहना चाहते हैं. अरविंद केजरीवाल का इशारा लोकसभा चुनाव में पार्टी की जीत की तरफ था.उन्होंने ट्वीट करते हुए कहा," पिछले कुछ दिनों से दिल्ली में आम आदमी पार्टी(Aam Aadmi Party) के पक्ष में उछाल देखा जा रहा है. कुछ असाधारण घटित हो रहा है. भगवान हमारी दिल्ली पर कृपा करें."
Last few days have seen massive upsurge in favor of AAP in Delhi. Something extraordinary is happening. God bless our Delhi.
उधर, दिल्ली के मुख्यमंत्री अरविंद केजरीवाल (Arvind Kejriwal) ने एक बार फिर विवादास्पद बयान दिया है. उन्होंने सोमवार को मतदाताओं से कहा कि अन्य राजनीतिक दल अगर पैसे दें तो मना मत करना, लेकिन आम आदमी पार्टी को ही वोट देना. अरविंद केजरीवाल  (Arvind Kejriwal)  ने भाजपा या कांग्रेस का नाम लिए बगैर कहा, "चुनाव की रात, क्या वे (अन्य राजनीतिक दल) पैसा देने आते हैं या नहीं?"  आप प्रमुख अरविंद केजरीवाल (Arvind Kejriwal) ने दक्षिण दिल्ली के उम्मीदवार राघव चड्ढा के समर्थन में आयोजित एक रोड शो में कहा, "आप क्या करेंगे? ले लेना, मना मत करना लेकिन वोट झाड़ू (आप का चुनाव चिन्ह) को ही देना." केजरीवाल ने पहले भी चांदनी चौक में इसी तरह की टिप्पणी की थी, जिसके बाद उन्हें चुनाव आयोग ने कारण बताओ नोटिस भेजा था.

Yes it's palpable now. AAP is winning Delhi.
गौरतलब है कि बीते दिनों दिल्ली में एक चुनावी रोड शो के दौरान अरविंद केजरीवाल (Arvind Kejriwal) को एक शख्स ने थप्पड़ मार दिया था. बाद में उन्होंने इस पर प्रतिक्रिया दी थी. अरविंद केजरीवाल ने आरोप लगाया था कि ये थप्पड़ मारे जाने की घटना उन्हें मारने की साजिश है. रविवार को प्रेस कॉन्फ्रेंस कर सीएम केजरीवाल ने पीएम मोदी पर हमलावर को भेजने का आरोप लगाया और कहा कि पीएम मोदी ने ही मुझे मरवाने के लिए भेजा है. उन्होंने बीजेपी पर निशाना साधते हुए कहा कि ये मुझे रास्ते से साफ करना चाहते हैं. घटना को लेकर एफआईआर करने के सवाल पर अरविंद केजरीवाल ने कहा कि हम एफआईआर क्यों करेंगे, उन्हें दिख रहा है. अगर किसी राज्य के मुख्यमंत्री पर हमला हो जाये तो कमिश्नर की कुर्सी चली जाती है. मेरी ज़िम्मेदारी केंद्र है, तो पीएम को भी इस्तीफा देना चाहिए.